दरअसल, बीजेपी की तरफ से गोवा में बीमार मनोहर पर्रिकर के बदले किसी और को गोवा की कमान देने की संभावना को टटोलने की कोशिश की गई थी. लेकिन, गोवा में पार्टी के भीतर कोई ऐसा चेहरा नहीं दिख रहा है जिसके नाम पर पार्टी विधायकों के साथ-साथ गठबंधन की पार्टियों को भी साथ रखा जा सके. एमजीपी ने पहले ही साफ कर दिया है कि उसका समझौता मनोहर पर्रिकर को मुख्यमंत्री बनाने के नाम पर हुआ है. दूसरी तरफ जीएफपी की तरफ से भी कोई ठोस भरोसा नहीं दिया जा रहा है.